+-----------------------------------------------------------------------+
| 4. การวิจัยและการพัฒนา                                                   |
+-----------------------------------------------------------------------+

1.  นโยบายการวิจัยและพัฒนาผลิตภัณฑ์ใหม่

  บริษัทฯ มีนโยบาย วิจัยและพัฒนาผลิตภัณฑ์ใหม่ เพื่อให้บริการแก่ลูกค้าอยู่ตลอดเวลา
  โดยคำนึงถึงการเปลี่ยนแปลงทางสังคม เศรษฐกิจ
  สภาพการแข่งขันในตลาดทั้งในและนอกประเทศ
  รวมถึงพฤติกรรมและทัศนคติของลูกค้าที่มีต่อการทำประกันภัย

  ในช่วงระยะ 2-3 ปี ที่ผ่านมาธุรกิจประกันภัยได้มีการพัฒนากรมธรรม์ประเภทใหม่ๆ
  ออกสู่ตลาดอย่างต่อเนื่อง ในการนี้บริษัทฯ ได้ทำการวิจัยกรมธรรม์ใหม่ เช่น
  การประกันความรับผิดต่อบุคคลภายนอกจากผลิตภัณฑ์ (PRODUCT LIABILITY)
  การประกันเครื่องจักร (MACHINERY BREAKDOWN) การประกันตัวเรือ (MARINE HULL)
  ซึ่งการวิจัยกรมธรรม์ประเภทใหม่เหล่านี้ บริษัทฯ ได้จัดทำอย่างมีกระบวนการคือ
  วิจัยถึงเงื่อนไขความคุ้มครองในกรมธรรม์แต่ละประเภท
  มีการปรับปรุงเงื่อนไขบางอย่างให้เหมาะสมกับสภาพของตลาด
  เศรษฐกิจและกฎหมายภายในประเทศ วิจัยถึงอัตราค่าเบี้ยประกันให้เหมาะสมกับสภาพเศรษฐกิจ
  และอัตราการเสี่ยงภัย ทั้งให้อยู่ในขอบเขตที่กรมการประกันภัยกำหนดไว้
  ด้านการตลาดได้วิจัยถึงช่องทางจำหน่ายกรมธรรม์ดังกล่าว
  โดยออกแบบกรมธรรม์ให้เหมาะสมกับความต้องการของลูกค้า
  และให้มีลักษณะจูงใจและเห็นความสำคัญของการทำประกันประเภทนี้
  และเพื่อให้การพัฒนาและวิจัยประสบความสำเร็จ บริษัทฯ
  ได้ติดต่อเชิญผู้เชี่ยวชาญในการประกันภัยจากต่างประเทศมาให้การฝึกอบรมพนักงานและให้คำแนะนำสิ่งที่ต้องแก้ไขและปรับปรุง

4.2 นโยบายการปรับปรุงผลิตภัณฑ์เดิม

-   การปรับปรุงผลิตภัณฑ์เดิม

  บริษัทฯมีนโยบายพัฒนาปรับปรุงให้เหมาะสมกับสภาพตลาดและความต้องการของลูกค้าอยู่เสมอ
  ในรอบปีที่ผ่านมาบริษัทได้ทำการวิจัย และปรับปรุงกรมธรรม์ประกันสุขภาพ ซึ่งบริษัทฯ
  เห็นว่าเป็นกรมธรรม์ที่กำลังจะได้รับความนิยมจากลูกค้า ซึ่งมีผลมาจากสภาพสังคม เศรษฐกิจ
  การศึกษา ทำให้คนส่วนใหญ่ให้ความสนใจกับ สุขภาพ และความปลอดภัยของตัวเองและครอบครัว
  นอกจากนี้บริษัทฯ , โรงงานอุตสาหกรรม และองค์กรต่างๆ
  ก็ให้ความสำคัญในการประกันสุขภาพแก่พนักงาน
  เพื่อเป็นสวัสดิการและใช้ในการบำรุงขวัญกำลังใจ
  และเพื่อชักจูงพนักงานให้มีความผูกพันกับบริษัทฯ มากขึ้น

  จากเหตุผลดังกล่าวบริษัทฯ ได้ทำการวิจัย และพัฒนากรมธรรม์ประกันสุขภาพ
  โดยออกแบบความคุ้มครองให้เหมาะสมกับสภาพค่าใช้จ่ายในการรักษาโรค และอุบัติเหตุ
  เพิ่มประเภทของความคุ้มครองเพื่อให้ลูกค้าสามารถเลือกซื้อได้ตามฐานะ
  นอกจากนี้ได้เพิ่มสถานพยาบาลในเครือข่ายเพื่อให้ความสะดวกสบายในการเข้ารับบริการ

  นอกจากนี้บริษัทยังได้วิจัย และพัฒนากรมธรรม์ประกันภัยอุบัติเหตุส่วนบุคคล กรมธรรม์ประกันภัย
  เดินทาง และกรมธรรม์ประกันภัยทางทะเล โดยมีการปรับปรุงเงื่อนไข , อัตราเบี้ยประกัน ,
  ยุทธวิธีการตลาด เพื่อให้เหมาะสมกับสภาพตลาดและการแข่งขันที่มีอยู่สูงในปัจจุบัน

-   การปรับปรุงด้านบริการ

  ปรับปรุงรูปแบบการให้บริการต่าง ๆ ที่มีอยู่เดิมเพื่อสนองความต้องการของลูกค้าได้อย่างทั่วถึง
  เช่น มีศูนย์บริการรับแจ้งอุบัติเหตุตลอด 24 ชั่วโมง มีการทำ Service Audit
  เพื่อตรวจสอบการให้บริการของเจ้าหน้าที่หลังรับแจ้งเหตุ
  เพื่อเป็นแนวทางในการปรับปรุงบริการต่าง ๆ ให้ดีขึ้น

  4.3 ค่าใช้จ่ายในการวิจัยและพัฒนา

การวิจัยและพัฒนา ในช่วง 3 ปีที่ผ่านมา ไม่มีค่าใช้จ่ายใดเป็นพิเศษ
นอกจากรายจ่ายด้านเงินเดือนของพนักงานวิจัยและพัฒนาผลิตภัณฑ์ เนื่องจากการพัฒนา ปรับปรุง
และคิดผลิตภัณฑ์ใหม่ ๆ เป็นลักษณะของ การใช้ข้อมูลทางด้านเอกสาร ความคิดค้นของบุคลากร
ในการวิเคราะห์ตัวเลข เพื่อการทำวิจัยในเชิงทางการตลาดเปรียบเทียบกับคู่แข่ง
และพัฒนารูปแบบกรมธรรม์ใหม่ ๆ ที่ต้องใจลูกค้าเป้าหมาย ดังนั้นค่าใช้จ่ายหลัก ๆ
จึงเป็นเรื่องของเงินเดือนของบุคลากรในแผนกวิจัย และพัฒนา